19. ΒΑΣΙΛΙΚΟΝ ΔΙΑΤΑΓΜΑ της 3/21 Σεπτ. 1956 Περί συστάσεως παρά ταις Νομαρχίαις Επιτροπών Ελέγχου Οριστικών Διανομών. Έχοντες υπ’ όψει: 1)Τα άρθρ. 15 και 23 παρ 1 του Νόμ. 3200/1955 «περί διοικητικής αποκεντρώσεως», 2)Το από 28/6/1955 Β.Δ/γμα «περί εξαιρέσεως από της κατά την παρ. 1 του άρθρ. 1 του Νόμ. 3200/55 αρμοδιότητος των Νομαρχών αντικειμένων τινών αρμοδιότητος Υπουργείου Γεωργίας» βάσει του οποίου το περί ου το άρθρ. 191 του Αγροτικού Κώδικος, αντικείμενον της κυρώσεως των οριστικών διανομών των κατ’ εφαρμογήν της Αγροτικής εν γένει Νομοθεσίας εποικισθέντων κτημάτων μετεβιβάσθη εις την αρμοδιότητα των Νομαρχών, και 3)Την υπ’ αριθ. 286/1956 γνωμοδότησιν του Συμβουλίου Επικρατείας, προτάσει των Ημετέρων επί της Γεωργίας, του Συντονισμού και των Εσωτερικών Υπουργών απεφασίσαμεν και διατάσσομεν: Άρθρ.1.-1.Παρ’ εκάστη Νομαρχία συνιστάται ανά μία τριμελής εκ δημοσίων υπαλλήλων επιτροπή προς έλεγχον των οριστικών διανομών των εποικισθέντων κτημάτων, κατά τα κατωτέρω ειδικώτερον οριζόμενα, αποτελουμένη. …(Η επιτροπή αύτη κατηργήθη δια του άρθρου 3 παρ. 7 Β.Δ. 25 Σεπτ./8 Οκτ. 1957, τόμ. 2 σελ. 206,41, αι δε αρμοδιότητες αυτής περιήλθον εις το δια του Β.Δ/τος τούτου συσταθέν Συμβούλιον Εποικισμού Νομού). Άρθρ.2.-(Αναφέρεται εις την καταργηθείσαν ως άνω επιτροπήν). ΄Αρθρ.3.-1.Μετά την κατά τας κειμένας διατάξεις ενέργειαν της οριστικής διανομής γαιών ή συνοικισμών και την κατάρτισιν του σχεδιαγράμματος και των κτηματολογικών πινάκων, ολόκληρος ο σχηματισθείς φάκελλος μετά προέλεγχον και θεώρησιν των στοιχείων αυτού υπό της Τοπογραφικής υπηρεσίας του Υπουργείου Γεωργίας, υποβάλλεται εις την οικείαν Επιτροπήν Ελέγχου οριστικών διανομών. 2.Η Επιτροπή ελέγχει το νόμιμον ως και την ορθότητα της ενεργηθείσης οριστικής διανομής, εξετάζουσα και τα τυχόν επ’ αυτής υποβληθέντα παράπονα των ενδιαφερομένων, ως και τας παρατηρήσεις της υπηρεσίας. 3.Παρ’ εκάστη επιτροπή τηρείται βιβλίον πρακτικών εις ο καταχωρίζονται εν περιλήψει αι συζητήσεις με τας γνώμας της πλειοψηφίας και μειοψηφίας ως και αι γνωμοδοτήσεις αυτής. 4.Τα πρακτικά εκάστης συνεδριάσεως υπογράφονται υπό του Προέδρου, των μελών και του Γραμματέως αναγιγνώσκονται δε και επικυρούνται κατά την αυτήν ή την επομένην συνεδρίασιν. Σελ. 218,44(β) Τεύχος 378 - Σελ. 76 5.Μετά τον έλεγχον της οριστικής διανομής εκάστου κτήματος η Επιτροπή υπογράφει τους κτηματολογικούς πίνακας και μονογραφεί τα σχεδιαγράμματα, αποσπάσματα δε εκ των πρακτικών της σχετικής συνεδριάσεως υπογραφόμενα υπό του Γραμματέως αποστέλλονται εις την Εποικιστικήν Υπηρεσίαν δια τα περαιτέρω. 6.Εις τον αυτόν ως άνω έλεγχον υπόκειται και πάσα εκ του Νόμου προβλεπομένη συμπληρωματική οριστική διανομή ή ολική ή μερική αναθεώρησις ή τροποποίησις της οριστικής διανομής. Εις τους αυτούς επί της Γεωργίας του Συντονισμού και των Εσωτερικών Υπουργούς ανατίθεμεν την δημοσίευσιν και εκτέλεσιν του παρόντος. 